Julkaistu 22.10.2014 klo 15.22
Talouden ankeista ajoista huolimatta erityisesti korjausrakentamisen tarve on kotimaassa kovassa kasvussa. Venäjällä puolestaan investointihalukkuus rakennushankkeisiin on hiljentynyt poliittisen epävarmuuden vuoksi.
”Suomessa meitä työllistävät tällä hetkellä asunto-osakeyhtiöt, sillä yllättävän monissa kohteissa on lähes viimeinen hetki ryhtyä putkisaneerauksiin, parveke- ja ikkunaremontteihin tai taloteknisiin uudistuksiin”, Wise Group Finlandin toimitusjohtaja Aki Puska sanoo.
LUE MYÖS: Mutkattomuus tuo tulosta
Wise Group tarjoaa talonrakennusalan konsultointi-, suunnittelu- ja rakennuttamispalveluita. Yhtiöllä on kahdeksan toimipistettä Suomessa sekä osakkuusyhtiö Latviassa ja tytäryhtiö Venäjällä. Yhteensä yrityksellä on noin 300 työntekijää.
Tulevaisuudennäkymät ovat hyvät, sillä 1950–80-luvuilla rakennetut asuintalokohteet kaipaavat monenlaista ja -tasoista remontointia.
”Olemme ostaneet 13 yritystä tai liiketoimintaa siitä lähtien, kun aloitimme toiminnan 2010. Tavoitteemme on edelleen laajentua alueellisesti merkittävästi: tavoitteellinen kokoluokka on noin 400 henkilöä eli noin 40 miljoonan euron liikevaihto.”
Älykkäitä työkaluja
Wise Groupin korjausrakentamiseen liittyvä liiketoiminta voi hyvin. Korjausrakentaminen kasvaa nyt nopeammin kuin uudisrakentaminen, tulevaisuudessa uudisrakentaminen todennäköisesti elpyy ja resursseja suunnataan sinne.
”Kokonaisvolyymistamme lähes puolet syntyy nyt korjauskohteiden suunnittelusta ja konsultoinnista. Korjauskohteet eroavat konsulttitoiminnan osalta merkittävimmin siinä, että työ tapahtuu paikallisesti työmaalla. Suunnittelulle lähtökohdan antaa olemassa oleva rakennus, se on tunnettava riittävän hyvin. Uudisrakentaminen lähtee enemmän tyhjältä pöydältä, ja siinä on omanlaisensa haasteet”, Puska sanoo.
Kun yrityksellä on monta toimipistettä ja kohdetta, tarvitaan sekä toimistolle että työkohteisiin tehokkaat ja luotettavat yhteydet. DNA:n Yritysverkko ja tietoturvapalvelut tukevatkin hyvin asiakkaan toimintaa.
”Korjauskohteiden suunnittelu ja konsultointi vaativat suunnittelijoilta, rakennuttajapäälliköiltä ja valvojilta selkeästi mobiilimpia laitteita. Niillä voidaan tuottaa työmaalla tekstiä tai kuva-aineistoa, joka on kyettävä lähettämään helposti kollegalle toimistolle tai sovittuun projektipankkiin muiden hyödynnettäviksi.”
Voimaa yhteyksiin
Työmaakohteiden kasvava tiedonsiirron ja yhteydenpidon tarve hoituu nopeasti ja varmasti nopeiden 4G LTE -liittymien avulla.
4G-yhteydet kasvattavat koko ajan merkitystään. Kuuluvuusalueet laajentuvat, ja sillä on merkitystä etätyön lisäksi esimerkiksi toimipaikkojen dataliittymien varaliittyminä. ”DNA:n 4G mahdollistaa turvallisen pääsyn suoraan omaan yritysverkkoomme, joten toiminta voi jatkua lähes normaalisti ongelmatilanteidenkin aikana.”
Videoneuvottelut ovat Wise Groupilla yleisiä jo toimipaikkojen etäisyyksien takia. Ne tarjoavat loistavan mahdollisuuden yhteistyöhön ja vähentävät samalla matkustamiseen käytettyä aikaa. Tulevaisuuden Suomen rakentamisessa tarvitaan siis osaavien ammattilaisten lisäksi älykkäitä työkaluja.
”Kun olimme ostaneet muutaman yrityksen, huomasimme, että lähes kaikilla oli palveluntuottajana eri puhelinyhtiö. Ensimmäinen tavoitteemme eli yhden palveluntuottajan löytäminen”, Aki Puska sanoo.
”Toiminnan käynnistäminen DNA:n kanssa on onnistunut hyvin. Seuraava vaihe on pyrkiä löytämään entistä syvempiä ja yhtiökohtaisempia palveluja, jotka mahdollistavat nykyistäkin tehokkaamman toiminnan.”
Lue lisää DNA Busineksen ratkaisuista Wise Groupille